open-index/open-wikipedia-markdown huggingface dataset:
Makauskai

**Makauskai** – kaimas vakarinėje Kalvarijos savivaldybės dalyje, 4 km į šiaurės rytus nuo Liubavo. Stūkso Makauskų piliakalnis.

## Gyventojai

## Šaltiniai

*
Kalnėnai (Kalvarija)

**Kalnėnai** – kaimas vakarinėje Kalvarijos savivaldybės dalyje, į pietryčius nuo Aistiškių.

## Gyventojai

## Šaltiniai
Liepalotai (Kalvarija)

**Liepalotai** – kaimas vakarinėje Kalvarijos savivaldybės dalyje, 7 km į šiaurės vakarus nuo Liubavo, prie kelių  ir  sankirtos.

## Gyventojai

## Šaltiniai
Smalnyčėnai

**Smalnyčėnai** – kaimas vakarinėje Kalvarijos savivaldybės dalyje, 9 km į šiaurės rytus nuo Kalvarijos, prie kelio .

## Gyventojai

## Šaltiniai
Fobija

**Fobija** (iš graikų k. *φόβος* – 'baimė') – stipri, nepaliaujama ir nepagrįsta daiktų, veiksmų, žmonių ar situacijų patologinė baimė. Pagrindinis šio liguisto nerimo simptomas yra perdėtos pastangos išvengti bijomo dalyko. Dažniausiai suprantama, kad baimė yra nepagrįsta, jog tas objektas, veikla ar situacija nekelia realaus pavojaus.

Fobija diagnozuojama, kai baimė yra nevaldoma arba trukdo kasdieniniam gyvenimui. Somatinis ištyrimas ir laboratoriniai tyrimai paprastai padeda išaiškinti fobijų priežastis. Pacientams, kuriems yra fobijų, psichologinis ir somatinis nerimas būna ūminis, pasireiškiantis nenustygimu vietoje, diarėja, padažnėjusiu širdies plakimu, gausiu prakaitavimu (hiperhidroze), drebuliais, alpimu, sutrikusia šlapimo organų sistemos veikla ir kt.

## Klinikinės fobijos
Psichologai ir psichoterapeutai klasifikuoja fobijas  į 3 kategorijas:

1. **[[Specifinė fobija|Specifinės fobijos]]**: vieno specifinio panikos sukėlėjo (voro, gyvatės, šuns, vandens) baimė. Daugelis žmonių turi šias baimes, bet jos pasireikškia mažesne forma, nei sergančių specifinėmis formomis. Specifinėmis fobijomis sergantys žmonės stengiasi išvengti savo baimės sukėlėjų.

2. **[[Socialinė fobija|Socialinės fobijos]]**: stipri baimė susijusi su kitų žmonių buvimu. Dažniausiai bijoma parausti, prakaituoti, naudotis tualetu, valgyti viešoje vietoje, kalbėti prieš auditoriją. Socialinės fobijos gali būti toliau skirstomos į:
::* Socialinę fobiją (dar žinomą kaip socialinio nerimo sutrikimas ar tiesiog socialinis nerimas)
::* Specifinę socialinę fobiją, kai nerimas atsiranda tik specifinėse situacijose.

3. **[[Agorafobija]]**: dažniausiai išsivystantis po panikos priepuolio  ar pastovių priepuolių. Šia liga sergantys pradeda baimintis išeiti iš namų, nueiti į parduotuvę, važiuoti transportu, pagaliau savarankiškai kur nors eiti. Kai kurie pacientai vengia tokių situacijų, kurios išprovokuoja panikos priepuolį, ir sėkmingai gyvena, dirba, mažai nukenčia jų gyvenimo kokybė.

## Neurobiologija

Fobijos susiformavimui įtakos turi limbinė sistema (sistema, kuri kuri atsako už emocijas, atmintį). Tikėtina, jog migdolinis kūnas taip pat dalyvauja fobijų procese, nes atlieka vaidmenį atminties ir baimės procesuose. Migdolinis kūnas yra migdolo formos masė branduolių, kurie apdoroja įvykius, susijusius su baime, taip pat susijusisu su nerimo sutrikimais ir socialinėmis fobijomis. Be to migdolinis kūnas taip pat skatina hormonų sekreciją, kurie turi įtakos baimei ir agresijai.

## Šaltiniai
Dirvonai (Kalvarija)

**Dirvonai** – kaimas šiaurės vakarinėje Kalvarijos savivaldybės dalyje, 1 km į šiaurės rytus nuo Smalnyčėnų.

## Gyventojai

## Šaltiniai

*
Elektražuvės

**Elektražuvės** (*Gymnotiformes*) – kaulinių žuvų būrys. Turi specifinius organus, generuojančius elektros iškrovą. 

Būryje yra 6 šeimos, 23 gentys ir apie 65 rūšys. 
## Šeimos
* Vairauodegės peiliažuvės (*Apteronotidae*) 
* Peiliauodegiai unguriai (*Gymnotidae*)
* Mažosios peiliažuvės (*Hypopomidae*) 
* Tikrosios peiliažuvės (*Rhamphichthyidae*) 
* Amerikinės peiliažuvės (*Sternopygidae*) 

## Nuorodos
* Order Summary for Gymnotiformes
Lekiškė

**Lekiškė** – kaimas Šilutės rajono savivaldybėje, 11 km į rytus nuo Švėkšnos, 4 km į šiaurę nuo kelio Švėkšna – Kvėdarna, Šilutės raj. sav. ir Klaipėdos raj. sav. paribyje. Teka upeliai Graumena (Šalpės kair. intakas) ir jos intakas Kerupalis; supa Kelvėtų ir Žąsyčių miškai; ribojasi su Drebulių ir Kelvėtų (Veiviržėnų sen.) kaimais.

## Istorija
Pokario metais apylinkėse veikė Kęstučio apygardos, Butigeidžio partizanų rinktinės Lietuvos partizanai.

## Gyventojai

1923 m. Lekiškės kaime buvo 9 ūkiai ir 50 gyventojų, 1997 m. – 7 ūkiai ir 14 gyventojų.

Lekiškės kaime gimė Pušies rinktinės partizanai Oželis Juozas-Dagilis (1923–1949) ir Oželis Petras-Jaunutis (1932–1959), pastarasis 1999 m. apdovanotas Vyčio kryžiaus IV laipsnio ordinu.

## Šaltiniai

* Šilutės kraštas. Enciklopedinis žodynas. Prūsija. Šilutė. 2000.
Lekiai

**Lekiai** – kaimas Šilutės rajono savivaldybėje, 7 km į šiaurę nuo Švėkšnos, prie Šilutės rajono savivaldybės ir Klaipėdos rajono ribos. Kaime yra Lekių piliakalnis (dar vadinamas Pilale) – Šalpės upelio kair. krante; piliakalnio aikštelė – 45×14 m dydžio; piliakalnis įrašytas į LR nekilnojamųjų kultūros vertybių registrą.

## Geografija

Šiauriniame pakraštyje teka Šalpė (Veiviržo kair. intakas), iš pietų prieina Šiuraičių miškas. Lekių kaimas ribojosi su Šiūparių, Jokšų, Slabados (visi Švėkšnos sen.), Šiuraičių ir Raukų (abu Veiviržėnų sen.) kaimais.

## Gyventojai

1923 m. Lekių kaime buvo 3 ūkiai ir 26 gyventojai, 1991 m. – 1 ūkis ir 1 gyventojas. XX a. sovietmečiu kaimas beveik išnyko.

### Žymūs žmonės

Lekių kaime gimė:
* kunigas tremtinys Stanislovas Būdvytis (1896–1961),
* kaimo maršalka Jokūbas Būdvytis (1883–1960).

## Šaltiniai

* Šilutės kraštas. Enciklopedinis žodynas. Prūsija. Šilutė. 2000.
Krijobaliai

**Krijobaliai** – kaimas šiaurės vakarinėje Kalvarijos savivaldybės dalyje, 2 km į šiaurės vakarus nuo Smalnyčėnų.

## Etimologija

Vietovardis kildinamas iš žodžių *kri̇̀jas* („rėčio ar kretilo šonai; kubilo šonai“) ir *[[bala|balà]]*.

## Gyventojai

## Šaltiniai
Gorkis

**Gorkis** gali reikšti:

* Maksimas Gorkis – rusų rašytojas;
* Žemutinis Naugardas (Нижний Новгород) – miestas Rusijoje.
Kirk Kerkorian

**Kirkas Kerkorianas** (, g. 1917 m. birželio 6 d. Fresnas, Kalifornija – 2015 m. birželio 15 d. ) – verslininkas, milijardierius iš Nevados, vadybininkas (, Tracinda Corporation).
Kerkorianas aktyviai prisidėjo prie Las Vegas plėtros ir dėl to yra vadinamas „Megakazino tėvu“.

## Nuorodos
* MGM Corporate svetainė
* MGM Mirage Properties svetainė 

## Straipsniai
* Apie Kirką Kerkorianą, ''Las Vegas Review-Journal  
* ''Forbes'': Fortunes that roared in 2004 
* ''Kirk Kerkorian: master of the game – Gambling finance''
Fleita

**Fleita** – medinis pučiamasis muzikos instrumentas, kuriuo garsas išgaunamas pučiant orą į skylutę, be mundštuko. Fleita grojantis asmuo vadinamas *fleitininku*.

## Istorija
„Fleita“ vadinami įvairūs instrumentai, įvairiais laikais naudoti skirtingose pasaulio vietose. Iš mamuto ilties prieš 30 000–37 000 metų padaryta fleita, rasta Vokietijoje bei septynių skylučių fleita iš gulbės kaulo, rasta Geissenklosterle ir padaryta maždaug prieš 36 000, yra tarp seniausių žinomų muzikos instrumentų.

## Fleitų rūšys
Daugelyje fleitų garsas išgaunamas pučiant į skylutę, palikus ją pusiau atvirą, tačiau kitose fleitose, pvz., išilginėje, reikia apžioti vamzdelį.

Taip pat skiriamos išilginės (išilginė dūdelė) ir skersinės (šiuolaikinė vakarietiška) fleitos. Išilginėse fleitose pučiama į vamzdžio galą, skersinių skylutė yra šone.

Fleitų gali būti atviri abu arba vienas galas (pvz., lietuvių skudutis).

Paprastai fleitos pučiamos burna, tačiau kai kuriose kultūrose esama nosimi pučiamų fleitų.

Skersinės fleitos yra naudojamos bene dažniausiai. Gaminamos iš įvairių metalų ir medžio, bambuko. Medinės naudojamos daugiau baroko muzikai atlikti. Skersinės bambuko fleitos paplitusios Indijoje (*bamsuri*, *venu*), Kinijoje (*dizi*), Japonijoje (*ryuteki*). Sidabrinių bei auksinių fleitų garsas būna daug švelnesnis, šviesesnis bei šiltesnis. Visų fleitų garsas išgaunamas lūžtant oro srovei.

## Žymiausi fleitistai
Pasaulyje fleita yra vienas iš populiariausių muzikos instrumentų, todėl ir fleitistų yra galybės. Tačiau kaip ir visose srityse galima išskirti pačius ryškiausius atstovus.

Vieni žymiausių fleitistų yra:
James Galway, András Adorján, Ian Anderson, Julius Baker, Jeanne Baxtresser, Sharon Bezaly, Severino Gazzelloni, Peter-Lukas Graf, Irena Grafenauer, Jadwiga Kotnowska, Marcel Moyse, Aurèle Nicolet, Emmanuel Pahud, Jean-Pierre Rampal, Paul Taffanel, Peter Verhoyen, Ransom Wilson, Karl-Heinz Zöller. Lietuvoje: Valentinas Gelgotas sūnus Giedrius Gelgotas, Algirdas Vizgirda, Rimantas Giedraitis, Laima Šulskutė.

## Šaltiniai
* 1Theobald Boehm, *The Flute and Flute-Playing* (Dover Publications, 1964)
Finansinė grupė

Įmonių grupė vadinama **finansų grupe**, kai ją sudaro finansų sektoriaus įmonės, dažnai susijusios tarpusavio pavaldumo ryšiais (žr. koncernas).

Finansų grupę vienija vienas motininis bankas, turintis dukterines kredito įstaigas, draudimo, lizingo bendroves. Finansų grupė diversifikuoja savo veiklą ir nėra prisirišusi prie vienos veiklos rūšies. Taip pat gali būti steigiama investicijų bendrovė, investiciniai fondai, finansų maklerio įmonės.

## Taip pat skaitykite
* Pramoninė grupė
Apokrifas

**Apokrifas** (gr. απόκρυφα – *paslėptasis*, *slaptingasis*, *slaptasis*) – abejotinos autorystės arba abejotino autentiškumo veikalas.

Senovėje apokrifais (lot. *libri absconditi*, *libri secreti*) buvo vadinamos knygos, kuriose pateikiama paslaptinga, tik išrinktiesiems skirta doktrina. Krikščioniškoje tradicijoje šis terminas įgavo reikšmę „nekanoniškos“, t. y. neįtrauktos į Šventojo Rašto kanoną, knygos, kurios nebuvo skaitomos liturginių pamaldų metu.

Judaizme ir krikščionybėje apokrifu vadinamas religinės literatūros veikalas, pripažintas klastote arba nesutampantis su oficialiu religiniu mokymu ir dėl to neįtrauktas į kanonines Biblijos knygas. Savo siužetu apokrifai artimi bažnyčios kanonizuotiems veikalams, bet traktavimo būdu skirtingi nuo jų ir dėl to bažnyčios laikomi klaidingais.

Apokrifiniai kūriniai atspindi įvairių srovių kovą, kuri vyko formuojantis religinei ideologijai.

## Ankstyvosios krikščionybės apokrifai
Nikėjos susirinkime iš daugelio evangelijų buvo atrinktos tik keturios: Mato, Morkaus, Luko ir Jono. Jos buvo pripažintos teisingomis, o visos kitos atmestos ir paskelbtos apokrifais, nors principinio skirtumo tarp jų nėra. 
Kai kurie apokrifai buvo rašomi ne iš blogos valios – jų autoriai siekė išplėtoti ar paaiškinti kanoninius tekstus, perteikti papildomą informaciją apie žinomus biblinius įvykius ar asmenis. Kiti apokrifai buvo naudojami skleisti klaidingas doktrinas, prisidengiant autoritetingais vardais. 
Ankstyviesiems krikščionims be šių keturių kanoninėmis pripažintų Naujojo Testamento knygų, buvo žinomi šie kūriniai:

;Evangelijos 
* Arabiškoji vaikystės knyga
* Egiptiečių Evangelija
* Jokūbo Protoevangelija - apie Marijos gyvenimą, kūdikėlio Jėzaus gimimą, išminčių atvykimą ir Betliejaus skerdynes.
* Judo Evangelija
* Nikodemo Evangelija
* Petro evangelija – apie Kristaus kančią ir prisikėlimą
* pseudo-Mato Evangelija
* Tomo evangelija
* Tomo vaikystės Evangelija
* Hebrajų evangelija – artima kanoninei Mato evangelijai

;Darbai
* Didachė, arba „Dvylikos apaštalų mokymas“
* Jono darbai
* Tomo darbai
* Pauliaus darbai
* Piloto darbai

;Laiškai
* Pauliaus laiškas laodikiečiams
* Pauliaus laiškas aleksandriečiams
* Korintiečių laiškas Pauliui
* Pauliaus ir Senekos susirašinėjimas

;Apreiškimai
* Petro apokalipsė
* Pauliaus apokalipsė
* Abraomo testamentas
* Izaijo regėjimas

;Kiti kūriniai
* Dvylikos patriarchų testamentas – dvylikos Jokūbo sūnų pamokymai
* Henocho knyga – apokaliptinių regėjimų rinkinys
* Jubiliejų knyga – pasaulio istorija nuo sukūrimo iki išėjimo iš Egipto
* Manaso malda – karaliaus Manaso atgailos malda Babilonijos nelaisvėje
* Trečioji Ezdro knyga – šventyklos istorija nuo Jozijo laikų
* Ketvirtoji Ezdro knyga – regėjimai apie Mesiją
* Trečioji Makabiejų knyga – žydų persekiojimas Egipte
* Ketvirtoji Makabiejų knyga – traktatas apie proto valdžią kūniškiems polinkiams

## Šaltiniai
Konsorciumas

**Konsorciumas** (, *-rtis* = likimo brolis) – laikinas ir sutartimis paremtas dviejų ar daugiau teisiškai ir ekonomiškai savarankiškų ir tokiomis išliekančių bendrovių susivienijimas, siekiant kartu imtis bendro projekto, verslo, derėtis ar įgyvendinti sandorį; tokių įmonių grupė.

Skiriami:
* Emisijos konsorciumai
* Kreditiniai konsorciumai (žr. sindikuota paskola)
* Finansavimo konsorciumai.

Tarpusavio įsipareigojimai bei teisės įtvirtinamos konsorciumo sutartyje. Kuo stambesnis ir svarbesnis projektas, kuo didesnė jo apimtis, tuo dažniau stengiamasi įforminti bendradarbiavimo veiklą dokumentuose. Konsorciume sutarties dalyviai išlieka teisiškai savarankiški, vienu metu gali priklausyti keliems konsorciumams, visi solidariai atsako už konsorciumo veiklą. Svarbiausia konsorciumo finansavimo forma  – pajiniai įnašai. Konsorciumuose dalyaujant valstybinėms institucijoms, būdingas dviejų lygių centralizuotas valdymas. Aukščiausiu lygiu konsorciumus valdo direktorių tarybos, sprendžiančios finansavimo, užduočių paskirstymo klausimus, žemesniu – įmonių lygiu veikia koordinaciniai komitetai, sprendžiantys organizacinius, techninius klausimus.

Konsorciumo šalis – *konsorta(s)*, *konsorcinis partneris*.

## Taip pat skaitykite
* Konsorcinis bankas
* Joint-Venture

## Šaltiniai

## Literatūra
* ConsortiumInfo.org
* Burkard Lotz: „Der Konsortialvertrag des Anlagenbaus im In - und Ausland“, ZfBR 1996, 233 ff
Konsorcinis bankas

**Konsorcinis bankas** – kredito įstaiga, bendradarbiaujanti kartu su kitomis finansų organizacijomis, įgyvendinant didelį projektą, sandorį; paprastai terminuotą.

Sudaromas konsorciumas, pareigos ir teisės įtvirtinamos sutartyje.

Konsorcinis sandoris, dėl kurio tariamasi, gali būti stambaus projekto finansavimas, emisija,
IPO, konsorcinis kreditas.

Konsorcinis vadovas koordinuoja bendrą veiklą, konsorciniai partneriai susitinka periodiškai ir aptaria veiklos eigą.
Sindikuota paskola

**Sindikuota paskola** () – paskola, kurią suteikia kelios finansų įstaigos. Tokį sandorį sudaro, surengia ir administruoja vienas arba keli komerciniai ar investiciniai bankai. Sindikuotos paskolos dažnai viršija kelias dešimtis milijonų litų, todėl rizikos diversifikavimas įmanomas dalyvaujant keliems bankams, kartu pasidalijant ir išskirstant riziką. 

Nuo 8-to dešimtmečio vidurio sindikuotos paskolos iš pradžių buvo naudojamos svertinio išpirkimo () sandoriams finansuoti. Šiuo metu sindikuotų paskolų rinka vertybinių popierių leidėjams  tapo pagrindiniu finansavimo šaltiniu, leidžiančiu išgauti pinigų iš bankų ir kitų finansinių institucijų. 

Pavyzdžiui, 2005 m. „Vilniaus Akropolis“ (dabar – Akropolio grupė, UAB) jos pagalba finansavo naujų prekybos centrų „Akropolis“ Kaune bei Klaipėdoje statybą. Tai buvo didžiausia sindikuota paskola suteikta Lietuvoje (185,350 mln. eurų arba 640 mln. Lt). Ją suteikė „Hansabankas“ (dabar – „Swedbank“, AB), „Nordea Bank Lietuva“ ir „Sampo“. Didžiausią paskolos sumą suteikė „Hansabank“ grupė – apie 340 mln.Lt, „Nordea Bank Lietuva“ paskolins apie 218,9 mln. Lt, o „Sampo“ grupė – apie 81,3 mln. Lt.

## Šaltiniai
Panauda

**Panauda** – sutartis, kai yra perduodama panaudos davėjo teisė panaudos gavėjui sutartą laiką naudotis tam tikromis vertybėmis.

Panauda yra neatlygintinas sandoris, kadangi negaunama jokio atlygio (užmokesčio). Savo prigimtimi artimas sandoris yra paskola, kai už naudojimąsi (pvz., daiktu) yra atlyginama.
Skandinaviska Enskilda Banken

**SEB Group** (; ) – Švedijos finansinių paslaugų koncernas. Laikomas Valenbergų šeimos „imperijos“ dalimi. Vienas pagrindinių SEB savininkų taip pat yra „Investor“ AB. SEB telkiasi Skandinavijos ir Baltijos šalyse (SEB bankas Lietuvoje ir kt.).

## Istorija

Įkurtas 1856 m. kaip Andrė Valenbergui priklausantis „Stockholms Enskilda Banken“ ir aktyviai dalyvavo finansuojant švedų pramonę, ypatingai Valenbergų šeimai priklausančias įmones. 1972 m. susijungė su „Skandinavska Banken“ ir tapo „Skandinaviska Enskilda Banken“.

1998–2000 m. įsigijo tuo metu didžiausius Lietuvos („Vilniaus banką“) ir Latvijos („Latvijas Unibanka“) bankus, antrą pagal dydį Estijoje banką („Eesti Ühispank“).

2007–2008 m. finansų krizės metu smarkiai nukentėjo, patyrė didelius nuostolius būsto paskolų rinkoje Baltijos šalyse. 2020 m. SEB dėl nepakankamų pinigų plovimo prevencijos priemonių Baltijos šalyse Švedijoje skirta beveik 96 mln. eurų bauda.

## Išnašos

## Nuorodos

* Oficiali svetainė
Kinetinė energija

**Kinetinė energija** ( 'judėjimas') – mechaninės sistemos visos energijos dalis, priklausanti nuo sistemos judėjimo būsenos, žymima E_k. Ji apibūdinama kaip darbas, kurio reikia išjudinti tam tikros pastovios masės kūną iš ramybės būsenos iki tam tikro judėjimo greičio. Kinetinė kūno energija nekinta, kol nekinta kūno judėjimo greitis ir masė.

Jos turi, pvz., bėgantis žmogus, skriejantis kamuolys, besisukantis ratas, oro masės. Ant nejudančios plokštumos gulintis akmuo kinetinės energijos neturi, nes nejuda.

Kūno kinetinės energijos didumas priklauso nuo kūno masės ir greičio. Kinetinės energijos, kaip ir bet kokios energijos, matavimo vienetas yra džaulis.

Greičiui padidėjus dvigubai, kinetinė energija padidėja keturgubai. Į tai atsižvelgiama nustatant leistiną transporto priemonių greitį.

## Mechanika
: E_k={m v^2 \over 2}
Jeigu kūno pagreitis *a*, tai kūną veikia jėga F=ma. Su tokia pat jėga kūnas *m* veiks stabdantį kūną. Norint surasti darbą, padarytą kūno *m*, reikia dar sužinoti kelio ilgį *S* iki visiško jo sustojimo. Tolygiai judant kūnui, kelio ilgis bus S=v^2/2a. Iš čia gauname darbą A=maS=mav^2/2a=mv^2/2.

Laisvojo kritimo pagreitį su kinetine energija sieja sąryšis:
: mgh={mv^2 \over 2}.

## Bendras atvejis
Bendruoju (reliatyvistiniu) atveju, kai greitis nėra daug mažesnis už šviesos,

: E_k={m c^2 - m_0 c^2}

čia m – judančio kūno masė, {m_0} – kūno rimties masė (jam nejudant duotoje koordinačių sistemoje). Pagal SRT (Specialiąją reliatyvumo teoriją),
: m={m_0  \over {\sqrt {1-{v^2 \over c^2}}}}
todėl
: E_k=m_0 c^2({1 \over {\sqrt {1-{v^2 \over c^2}}}} - 1)

## Šaltiniai
Džėbiol

**Džėbiol** () – dideli konglomeratai Pietų Korėjoje. Dauguma jų buvo įkurti kaip šeimos verslai Japonijos okupacijos metais arba po Korėjos karo ir iki šių dienų yra valdomi tos pačios giminės narių. Didžiausi džėbiol yra tokios tarptautinės bendrovės kaip „Hyundai“, „Samsung“ bei „LG“.

Džėbiol veiklos sritys dažnai apima kelis skirtingus sektorius, konglameratą sudarančios kompanijos gamina tiek buitines, tiek pramonines prekes, teikia įvairias paslaugas. Šie požymiai leidžia džėbiol lyginti su Japonijos keirecu (buvę zaibacu) arba sogo šiošia kompanijoms.

Džėbiol buvo varomoji šalies ekonomikos jėga po Korėjos karo, prisidėjo prie greitos industrializacijos, eksporto augimo. Konglomeratus palaikė ir su jais glaudžiai bendradarbiavo valdžios institucijos, ypač Pak Čionghy valdymo laikotarpiu. Nors po Azijos finansų krizės pabaigos 1997 m. mėginama apriboti jų galią, džėbiol išlieka įtakinga jėga Pietų Korėjos ekonomikoje.

## Pavyzdžiai
* „Hyundai“
* „Samsung“
* „LG Group“ (anksčiau „Lucky“ ir „Goldstar“), „GS Group“, „LS Group“
* „SK Group“
* „Ssangyong“
* „Daewoo“
* „Hanjin“
* „Kia Motors“ (dabar priklauso Hyundai)
* „Lotte Group“
* „CJ“ (anksčiau „Cheil Jedang“)

## Šaltiniai
Trestas

**Trestas** (**tresto bendrovė**, ) – sutarties pagrindu atsiradusi įmonių grupė.

Tikslai – palengvinti, sumažinti arba eliminuoti konkurenciją, sudaryti dominuojančią grupę, užimti padėtį rinkoje, siekti monopolio, susitarti ir išlaikyti tam tikrą kainų lygį.

Dažnai yra prarandamas teisinis ir ekonominis savarankiškumas. Koordinavimą perima trečiasis asmuo, kuriam patikimas veiklos valdymas, koordinavimas; holdingo bendrovė, jei tokia sudaroma, gali vadovauti tokiai veiklai, tačiau jos veiklos rezultatai nepriklauso jai (pvz., pelnas yra gaunamas tiesiogiai atitinkamų tresto šalių bendrovių).

Trestas kaip ir koncernas siekia panašių tikslų, tik šie siekia jų veiksmingiau, kadangi dukterinės bendrovės nėra savarankiškos, ir yra galimybės kontroliuoti jų veiklą bei nukreipti norima linkme.

## Atsiradimas

Trestas priešingai nei susiliejimų atveju atsiranda ne apjungus bendrus išteklius ir kapitalą, bet sutarties pagrindu, neįvardijant investicijų, kapitalo, skirstymo bendrai veiklai.
Konglomeratas

: *Šis straipsnis – apie įmones. Apie nuosėdinę uolieną žiūrėkite straipsnyje – [[Konglomeratas (uoliena)]]*

**Konglomeratas** – įmonių susivienijimas, kurį sudaro įmonės, veikiančios skirtingose ekonomikos šakose. taip pat koncernas (holdingas).

Konglomeratais vadinamos įmonių grupės sparčiai besivystančiose Azijos, L. Amerikos šalyse (kaip Indija, Kinija, Rusija, L. Amerikos šalys kaip Brazilija ir kt.).

Pagal teisinę formą – atvirosios akcinės bendrovės, kurių akcijomis prekiaujama fondų biržose (LSE, NYSE).

Akcijos parduodamos diskonto norma palyginant jų aktyvų vertę (NAV, *[[net asset value]]*).

## Šaltiniai
Domino

: *Apie filmą žr. [[Domino (filmas)]].*
**Domino**, *dominas* – stalo žaidimas, kurio tikslas sudėlioti domino kauliukų grandinę. Kauliukai turi liestis vienodu taškų skaičių turinčiomis pusėmis.

Domino kauliukas tai į dvi dalis padalintas stačiakampis. Vienoje pusėje gali būti nuo 0 iki 6 taškų, 7 rūšių domino pusės. Standartinį domino rinkinį sudaro 28 žaidimo detalės vadinamos kauliukais, domino ar kortomis. Domino kauliukai gali būti pagaminti iš kaulo, plastmasės, metalo ar medienos. Domino kauliukai yra tik žaidimo pagrindas pan. kaip kortos, patys žaidimai yra labai įvairūs.

## Taisyklės

**Blokas**. Šiam žaidimui reikia ne mažiau nei dviejų žaidėjų ir vieno domino rinkinio. Kauliukai užverčiami, dedami ant stalo ir sumaišomi. Tuomet žaidėjai traukia po vieną domino kauliuką ir kiekvienas suskaičiuoja savo ištraukto kauliuko taškų sumą. Ištraukęs didesnį skaičių partneris pradeda žaidimą. Abu žaidėjai ištraukia po 7 kauliukus ir vienas kitam jų nerodo. Pradedantysis žaidėjas deda vieną atverstą kauliuką ant stalo, o kitas gali dėti tik tokį kauliuką, kuris turi tokį patį skaičių, kaip ir ant stalo gulinčio kraštinio kauliuko pusė. Žaidimas baigiamas, kai vienas iš žaidėjų nebeturi kauliukų arba kai abu žaidėjai nebeturi ėjimų. Tokiu atveju nugalėtoju tampa žaidėjas, kurio kauliukų taškų suma yra mažesnė. Laimėtojas gauna tiek taškų, kiek gaunama sudėjus pralaimėjusiojo kauliukų taškus. Dažniausiai žaidžiama iki 50 arba 100 taškų.

## Domino rinkinių gamyba

Europietiško stiliaus domino yra tradiciškai gaminami iš dramblio kaulo arba tamsaus kietmedžio, pvz.: juodmedžio. Naujausi domino rinkiniai dažniausiai gaminami iš plastiko arba įvairių gamtinių medžiagų: akmens (marmuro, granito), medžio (uosio, ąžuolo, raudonmedžio ir kedro), metalo (žalvario arba alavo), keraminio molio ar net matinio stiklo arba krištolo. Šie rinkiniai atrodo labai patraukliai ir ekstravagantiškai.

## Istorija

Domino vienetai buvo istoriškai išraižyti iš dramblio kaulo ar gyvūnų kaulų su mažomis, apvaliomis kauliukų duobutėmis iš juodmedžio. Žaidimo pavadinimas kilęs nuo Venecijos karnavalo kaukės, žinomos kaip domini, kuri buvo balta su juodomis dėmėmis. Šios kaukės taip buvo pavadintos, savo ruožtu, nes jos panašios į prancūzų kunigų žiemos gaubtus, kurie yra juodi iš išorės, o baltas viduje. Pavadinimas galiausiai kilęs iš lotyniško žodžio dominus, kuris reiškia „ponas“ ar „meistras“.
Domino (filmas)

**Domino** – 2005 JAV kriminalinis veiksmo filmas. Filme gausu smurto scenų. Pasakojama apie sunkaus charakterio merginą, nusprendusią tapti premijų medžiotoja bei jos du bendradarbius. Pagrindinę veikėją vaidina Keira Knightley, jos bendradarbius – Mickey Rourke ir Edgar Ramirez, o tardytoją, kuri epizodiškai pasirodo filme, – Lucy Liu.

## Aktoriai
: *Aktorius – filmo veikėjas*
* Keira Knightley – Domino Harvey
* Mickey Rourke – Ed Mosbey
* Edgar Ramirez – Choco
* Riz Abbasi – Alf
* Delroy Lindo – Claremont Williams
* Mo’Nique – Lateesha Rodriguez
* Ian Ziering – pats save
* Brian Austin Green – pats save
* Joe Nunez – Raul
* Macy Gray – Lashandra Davis
* Shondrella Avery – Lashindra Davis
* Dabney Coleman – Drake Bishop
* Peter Jacobson – Burke Beckett
* Kel O’Neill – Francis
* Lucy Liu – Taryn Miles

## Scenarijus

Filmas prasideda nuo tardomos Domino, kuri pradeda pasakoti apie savo gyvenimą ir įvykius dėl kurių yra apklausiama policijos. Ji papasakoja apie savo vaikystę, fatališką gyvenimo būdą bei tapimą premijų medžiotoja. Vėliau pasakoja apie tai kaip ji vykdė pinigų atgavimo užduotį bei fatališką galą. Premijų medžiotojų, policijos ir mafijos sušaudymą bei sprogimą dangoraižyje.
Naujienėlė I

**Naujienėlė I** – kaimas šiaurinėje Kalvarijos savivaldybės dalyje, 7 km į šiaurės vakarus nuo Kalvarijos. Stūkso Naujienėlės piliakalnis.

## Gyventojai

## Šaltiniai

*
Margai

**Margai** – kaimas šiaurinėje Kalvarijos savivaldybės dalyje, 1 km į šiaurės vakarus nuo Naujienėlės.

## Gyventojai

## Šaltiniai
Kuosėnai

**Kuosėnai** – kaimas Vilkaviškio rajono savivaldybėje, šalia kelio , 4 km į pietryčius nuo Bartninkų. Kaimui priklauso Alksninės kaimas. Stovi Alksninės Kristaus Atsimainymo bažnyčia (pastatyta 1859 m.).

## Gyventojai

## Šaltiniai
Pramoninė grupė

**Pramoninė grupė** – pramonės įmonių grupė.

Priklausomai nuo susiformavimo pagrindų ir priežasčių gali peraugti į kitas įmonių grupes kaip klasteris, konsorciumas, finansinė pramoninė grupė.

PG skirtingai nuo klasterių jungia daugiausiai stambias pramonės sektoriaus įmones, kartais – ir vidutines bei smulkias (VSV).

PG tikslai gali būti įvairūs – bendra gamyba, bendras žaliavų tiekimas, koncernų aptarnavimas ir paslaugų jiems teikimas. PG kūrimas iš esmės yra naujos organizacijos kūrimas, todėl atsiranda papildomos išlaidos. Payvzdžiui, Lietuvoje žaliavą tiekiančių įmonių suvienijimo į vieną baldų pramonės grupę kaina yra apie 1,2 mln. litų.

## Šaltiniai
Ėgliškiai (Kalvarija)

**Ėgliškiai** (arba ***Egliškiai***) – kaimas šiaurinėje Kalvarijos savivaldybės dalyje, 1 km į šiaurę nuo Tarprubežių.

## Gyventojai

## Šaltiniai

*
Laibikiai

**Laibikiai** – kaimas šiaurinėje Kalvarijos savivaldybės dalyje, 3 km į rytus nuo Naujienėlės. 

## Gyventojai

## Šaltiniai
Pliumbėnai

**Pliumbėnai** – kaimas šiaurinėje Kalvarijos savivaldybės dalyje, 1 km į šiaurės rytus nuo Naujienėlės I.

## Gyventojai

## Šaltiniai

*
Mikalajavas (Kalvarija)

**Mikalajavas** – buvęs kaimas Kalvarijos savivaldybėje, 5 km nuo Tarprubežių, į šiaurę nuo Trakiškių.

## Gyventojai

## Šaltiniai
Menkupiai

**Menkupiai** – kaimas šiaurinėje Kalvarijos savivaldybės dalyje, 2 km į šiaurės vakarus nuo Jurgežerių. Stūkso Menkupių piliakalnis. Menkupių biblioteka yra Tarprubežiuose.

## Gyventojai

## Šaltiniai
Šaltieji Šaltiniai

**Šaltieji Šaltiniai** – kaimas šiaurinėje Kalvarijos savivaldybės dalyje, 1 km į šiaurę nuo Jurgežerių. Šiauriau kaimo telkšo Šaltųjų Šaltinių tvenkinys.

## Gyventojai

### Žymūs žmonės
* Šaltuosiuose Šaltiniuose gimė Belgijos lietuvių veikėja Stasia Baltus (1926–2015).

## Šaltiniai
Kumečiai (Kalvarija)

**Kumečiai** – kaimas šiaurinėje Kalvarijos savivaldybės dalyje, 5 km į pietryčius nuo Naujienėlės.

## Gyventojai

### Žymūs žmonės

Kaime gimė tarpukario agronomas ir ekonomistas Jonas Pranas Aleksa (1879–1955).

## Šaltiniai
San Salvador de Chuchujus

**Chuchùjus** (), **Chuchujis** arba **San Salvador de Chuchujus** () – miestas šiaurės vakarų Argentinoje. Provincijos administracinis centras. Išsidėstęs pietinėje Quebrada de Humahuaca dalyje, miškingoje aukštumoje, prie Grandės upės. 233,8 tūkst. gyventojų (su priemiesčiais – 305,9 tūkst., 2007 m.). Aplink miestą susiformavusi aglomeracija – Didysis Chuchujus.

## Istorija
Ikikolumbiniu laikotarpiu regione gyveno indėnų gentys. Ilgą laiką regionas priklausė Inkų imperijai. Miestas įkurtas indėnų omaguakų gyvenamose teritorijose 1593 m. balandžio 19 d. ispanų konkistadoro Francisco de Argañaraz y Murguía. Chuchujus įgijos strateginę reikšmę, kaip punktas tarp Potosi sidabro kasyklų ir Tukumano miesto. Argentinos Nepriklausomybės Karo metu, Chuchujus buvo vienas iš pagrindinių kovos centrų. Čia įvykdytas ir Manuel Belgrano kovos planas – Chuchujaus egzodas. 1834 m. tapo provincijos sostine.

## Susisiekimas
Chuchujus yra 1525 km nuo Buenos Airių. Per miestą eina svarbi transporto arterija, jungianti Argentiną su Bolivija, kurią sudaro Saltos-Potosi kelias ir Tukumano-Potosi geležinkelis. 33 km į pietryčius nuo miesto yra *Gobernador Horacio Guzmán* oro uostas, iš kurio vyksta reguliarūs skrydžiai į Buenos Aires, Saltą ir Tukumaną.

## Ekonomika

Chuchujus – ekonominis provincijos centras. Kalnakasybos (cinko, švino) pramonės centras. Naftos perdirbimas, plieno lydymas, cukraus gamyba, medienos apdirbimas. Apylinkėse auginamos cukranendrės, citrusai, tabakas.

## Sportas
* Gimnasia y Esgrima de Jujuy – futbolo klubas; rungtyniavo stipriausioje šalies futbolo lygoje.

## Lankytini objektai
Chuchujaus architektūra turi kolonijinio stiliaus bruožų, taip pat yra itališko neoklasicizmo ir prancūziško estetizmo motyvų. Vienas pagrindinių miesto objektų – katedra. Tai tipiškas kolonijinio stiliaus pastatas. Kiti svarbūs architektūriniai paminklai: savivaldybės pastatas, teatras, Šv. Barboros koplyčia, Šv. Pranciškaus bažnyčia, istorijos muziejus. Chuchujuje yra keletas parkų: San Martino, Belgrano aikštės ir Rugpjūčio 25-osios.

## Šaltiniai

## Nuorodos
* Savivaldybės svetainė 
* Turistinė svetainė
Švedakampis

**Švedakampis** – kaimas šiaurinėje Lazdijų rajono savivaldybės dalyje, prie pietinio nuo Rudaminos pakraščio, tuojau į rytus nuo Rudaminos piliakalnio.

## Etimologija
Teigiama, esą kaimo vardas kilęs iš asmenvardžio *Švẽdas* ir žodžio *kam̃pas* („kertė; kraštas, šalis; pusė“), tačiau Švedų kalnu vadintas ir Rudaminos piliakalnis.

## Istorija
XIX a. pab. kaimas pateko į Kalvarijos apskrities Rudaminos valsčių.

2001 m. kaimas priklausė Šeštokų seniūnijai.

## Gyventojai

## Šaltiniai
Tabarai

:: *Apie kaimą Vilkaviškio rajone žr. [[Tabarai (Vilkaviškis)]]*.

**Tabarai** – kaimas šiaurinėje Kalvarijos savivaldybės dalyje, į rytus nuo Tarprubežių. Į vakarus nuo kaimo teka Vėžupis.

## Gyventojai

### Žymūs žmonės
* Tabaruose 1914 m. kovo 5 d. gimė gydytoja oftalmologė, habilituota biomedicinos mokslų daktarė Ona Jaudegytė.

## Šaltiniai

*
Beviršiai (Rudamina)

**Beviršiai** – kaimas šiaurinėje Lazdijų rajono savivaldybės dalyje, 2 km į pietus nuo Rudaminos, tarp nedidelių miškelių ir raistelių.

## Etimologija
Pavadinimas kildinamas iš spėjamo asmenvardžio **Bevir̃šis* (plg. pavardė *Beviršáitis*).

## Istorija

1592 m. kaimas dovanotas Rudaminos parapijai.

XIX a. pab. kaimas pateko į Kalvarijos apskrities Rudaminos valsčių ir parapiją.

## Gyventojai

## Šaltiniai
Keistutiškė

**Keistutiškė** – kaimas šiaurės vakarinėje Lazdijų rajono savivaldybės dalyje, 2 km į pietvakarius nuo Rudaminos, tarp Trakiškės miško ir Rudaminos piliakalnio.

## Etimologija
Pavadinimas kilęs iš asmenvardžio **Keistutis* (greičiausiai vardo *Kęstùtis*) forma.

## Istorija
XIX a. pab. kaimas pateko į Kalvarijos apskrities Rudaminos valsčių.

2001 m. kaimas priklausė Šeštokų seniūnijai.

## Gyventojai

## Šaltiniai
Bulotiškė

**Bulotiškė** (arba ***Bulakavas***) – kaimas šiaurės vakarinėje Lazdijų rajono savivaldybės dalyje, 3 km į pietvakarius nuo Rudaminos. Išlikęs Bulakavo dvaras.

## Etimologija

Pirmasis kaimo vardas – *Bulakavas* kilęs nuo vietos dvarininkų Bulhakų pavardės (dvarininkinis vietovardis), XX a. pervadintas *Bulotiške* (tikriausiai siejant su Bulotos pavarde).

## Gyventojai

## Šaltiniai
Maišymai

**Maišymai** – kaimas šiaurės vakarinėje Lazdijų rajono savivaldybės dalyje, 1 km į šiaurę nuo Rudaminos. Šalia kaimo stūkso Gumbelių (Maišymų) piliakalnis, nuo kurio matosi Rimiečio ežeras, Kirsnos plytinės liekanos ir Rudaminos Švč. Trejybės bažnyčia. Piliakalnio papėdėje teka Krokšliaravio upelis, įtekantis į Kirsnos upę. Maišymų kaimas priskirtas Mikniškių seniūnaitijai.

## Istorija

Senasis pavadinimas XVI a. - Šlepovronai

Kaimas gatvinis, įkurtas XVI a. per Valakų reformą. 1798 m. pažymėtas Naujos Rytų Prūsijos provincijos (Užnemunės) kariniame žemėlapyje. Spaudos draudimo metais lietuvišką spaudą iš Mažosios Lietuvos į Lietuvą slapta nešė ir Rudaminos apylinkėse platino knygnešys, Maišymų valstietis Juozas Kazlauskas. Čia gimė Vyties Kryžiaus kavalierius karininkas ir poetas Liudas Žukauskas (1894-1978), rašęs poetiniu Sakalinio slapyvardžiu.

1923 m. buvo 40 ūkininkų sodybų. Daug metų kaime veikė lentpjūvė.

Žemės valdos savininkas Rimvydas Večkys kaime 2008 metais 29,05 ha plote įveisė hibridinės drebulės želdinius.

|}

## Gyventojai

### Žymūs žmonės

Gimė:
* Juozas Kazlauskas (1874–1940) – knygnešys.
* Petras Kazlauskas-Kazlas (1903–1983) – gydytojas oftalmologas, medicinos daktaras.
* Bronius Kazlauskas (Bronis Kaslas) (1910–1996) – teisininkas, ELTA redaktorius.
* Elvyra Marija Saladinskaitė-Jurgelionienė (1936–2002) – dailininkė grafikė.
* Stasys Saladinskas (1945–) – agronomas, Lietuvos ir Lazdijų rajono politinis veikėjas.
* Algimantas Bronius Stankevičius (1935) – Kauno Lėlių teatro aktorius, režisierius.

## Kultūros paveldas
* Gumbelių (Maišymų) piliakalnis (I tūkst. – II tūkst. pr.)
* Maišymų senosios kapinės (XVI a. – XX a. pr.)
* Knygnešio Juozo Kazlausko (1874–1940) sodyba.

## Šaltiniai
Bludiškiai

**Bludiškiai** – kaimas šiaurės vakarinėje Lazdijų rajono savivaldybės dalyje, 2 km į šiaurės vakarus nuo Rudaminos. 

## Etimologija

Kaimo pavadinimas kilęs iš žodžio blūdyti (klysti, paklysti). Manoma, kad pirmasis jos gyventojas, pasistatė trobesius tada, kai visa ši teritorija buvo apaugusi ėgliais.

## Gyventojai

## Šaltiniai
Derviniai

:: *Apie kaimą Zarasų rajone žr. [[Derviniai (Zarasai)]]*.

**Derviniai** – kaimas šiaurės vakarinėje Lazdijų rajono savivaldybės dalyje, 3 km į šiaurės vakarus nuo Rudaminos, prie kelio . Ties kaimu atsišakoja kelias . Prateka Maišymų upelis.

## Etimologija
Pavadinimas kilęs iš asmenvardžio *Dervi̇̀nis*.

## Istorija
XIX a. pab. Dervinių kaimas ir palivarkas pateko į Kalvarijos apskrities Rudaminos valsčių.

## Gyventojai

## Šaltiniai
Neravai (Lazdijai)

**Neravai** – kaimas Lazdijų rajono savivaldybėje, 7 km į pietryčius nuo Lazdijų, aplink kelią , netoli šiaurinio Galsto ežero galo. Atsišakoja kelias į Jurčiūnus.

## Etimologija
Pavadinimą bandyta sieti su žodžiais *nẽravoti* ʻpašiepti, juoktis iš ko; erzintiʼ, *nãravas* ʻužsispyrimas, nirtulys; kaprizas, aikštis; mokėjimas patogiai prisitaikyti (dirbant), kad būtų spartu, lengvaʼ, *naravùs* ʻatsargus, patyręs, įgudęsʼ.

## Istorija

XIX a. pab. kaimas priklausė Seinų apskrities Alnų valsčiui, Lazdijų parapijai.

## Gyventojai

## Šaltiniai
Skomantas (leidykla)

**Skomantas** (vėliau – **Tvermė**) – leidykla; be to, Lietuvos viduramžių istorijos tematika Kazio Almeno, vėliau prie jo prisijungusių rašytojų grupė.

## Apysakos
Apysakos apie XIII a. žemaičių didikų šeimos nuotykius, slapyvardis. Idėja sukurti tokius pasakojimus kilo norint sukurti Lietuvai herojinį epą, kurio lietuviai niekad neturėjo. Visas pasakojimas yra glaudžiai susijęs su tikrais įvykiais tuometinėje Lietuvoje.

Knygose pasakojami žemaičių rikio Žybarto ir jo žmonos Medeinos 5 vaikų – Daubaro, Jundos, Uvio, Einiaus ir Gailės – nuotykiai. Svarbiausias daugelio serijos knygų veikėjas – Uvis.

Pasakojimai ne tik apima įvairius Lietuvos regionus, bet ir Latvijos, Rusijos, kitų tautų žemes, su kuriomis Lietuvos ir Žemaitijos gentys XIII a. kovojo ir prekiavo.

## Bibliografija
„Skomantas“ išleido šias knygas (chronologine tvarka):
* Teutonų belaisvis (1993);
* Pelkių vilkė (1993);
* Atpildo strėlė (1994);
* Plėšikų pilis;
* Užkeiktas lobis;
* Dievų valia;
* Mėlynojo varno paslaptis;
* Ventės kalvis;
* Polocko ranka;
* Šarvai Naugardo kunigaikščiui;
* Jundos lemtis (Pasakojimų laike ši knyga eina prieš Polocko ranką);
* Mindaugo sūnus;
* Liepsnojantis bokštas;
* Šėtono legatas;
* Šiaulių (Saulės) mūšis;
* Du kalavijai;
* Ilga kelionė namo;
* Akmens kalba;
* Daubaras – notangų vitingas;
* Į pasaulio kraštą ir atgal;
* Batijaus kardas.

## Vadovybė
* Vyr. redaktorius Virgilijus Čepaitis (g. 1937 m.)
* Dailininkas Gintaras Jocius

## Šaltiniai
Gumbeliai

**Gumbeliais** vadinami kaimai:

* Biržų rajone;
* Kupiškio rajone;
* Lazdijų rajone;
* Širvintų rajone.
Finansinė pramoninė grupė

**Finansinė pramoninė grupė**, **FPG** – įmonių grupė, privačių kredito įstaigų bei pramonės įmonių susivienijimas tam tikrose ekonomikos šakose ar pošakiuose.

XX a. paskutiniajame dešimtmetyje finansinės pramoninės grupės susiformavo kaip priešprieša ankstesniam biudžetiniam finansavimui ir centralizuotam valdymui atskirose ekonomikos sektoriuose, siekiant „kompleksinio“ bei darnaus ekonominio vystymosi, plėtros planinės ekonomikos valstybėse.

FPG vadovai užsiėmė aktyviu lobizmu visuose valdžios sluoksniuose bei lygiuose, darė įtaką ir netgi įsitraukdavo į teisėkūros procesą. FPG įtaka sumažėjo kartu su demokratizacijos plėtra bei visuomenės įtaka verslo procesuose, Rusijoje – su Vladimiro Putino kaip Prezidento reikšmės padidėjimu ir teisėsaugos institucijų veikla.

## Stambiausios FPG Rusijoje ([[1996]]–[[2002]])
* Менатеп/ЮКОС, lyderis – Michailas Chodorkovskis. Sritys – naftos gavyba ir naftos perdirbimas, mineralinės žaliavos, IT, finansų sektorius.
* Lukoil.
* Interros.
* Evraz. Sritis – juodoji metalurgija.
* Alfa (grupė).
* Logovaz/Sibneft.

## Taip pat skaitykite
* STATUS
* UAB „Status finansinė pramoninė grupė“
* Vakarų Lietuvos pramonės ir finansų korporacija
* Finansinė grupė
* Pramoninė grupė
* Finansinis pramoninis lobizmas
* Finansinis pramoninis aljansas
* Finansinis pramoninis bankas
* Finansinis pramoninis holdingas
* Finansinis pramoninis institutas
* Finansinis pramoninis centras
* Finansinis pramoninis klanas
Barava

:: *Šis straipsnis apie kaimą Lietuvoje. Apie to paties pavadinimo miestą Somalyje žiūrėkite [[Barava (Somalis)]]*

**Barava** – kaimas šiaurės vakarinėje Lazdijų rajono savivaldybės dalyje, 3 km į šiaurės rytus nuo Rudaminos.

## Gyventojai

## Šaltiniai
Elveriškė

**Elveriškė** – kaimas šiaurės vakarinėje Lazdijų rajono savivaldybės dalyje, 1,5 km į šiaurės vakarus nuo Rudaminos, kelio  kairėje pusėje. Kaime stūkso Elveriškės piliakalnis su papėdės gyvenviete (I tūkst. – XIII a.).

## Etimologija
Pavadinimas greičiausiai kilęs iš lenkiško vardo *Elwera* („Elvyra“).

## Istorija
XIX a. pab. kaimas pateko į Kalvarijos apskrities Rudaminos valsčių.

2001 m. kaimas priklausė Šeštokų seniūnijai.

## Gyventojai

## Šaltiniai
Paliūnai

**Paliūnais** vadinami kaimai:

* Lazdijų rajone:
** Būdviečio seniūnijoje,
** Šlavantų seniūnijoje,
** Veisiejų seniūnijoje;
* Baltarusijoje, Varanavo rajone;
* šiaurės rytų Lenkijoje, Punsko valsčiuje.
Kelmynai

**Kelmynais** vadinami kaimai:

* Kelmės rajone;
* Lazdijų rajone;
* Radviliškio rajone;
* Raseinių rajone.
Kasteletiškė

**Kasteletiškė** – kaimas šiaurės vakarinėje Lazdijų rajono savivaldybės dalyje, 4 km į pietryčius nuo Rudaminos. Pro kaimą eina kelias , atsišakoja . Šiaurinėje dalyje telkšo ežeras Kukutis.

## Etimologija
Kaimo vardas sietinas su asmenvardžiu **Kasteletis* ar panašiu (plg. pavardės *Kastẽlis, Kastulẽvičius*).

## Istorija
XIX a. pab. buvo viensėdis Seinų apskrities Krasnavo valsčiuje, Lazdijų parapijoje.

## Gyventojai

## Šaltiniai
Lopiškiai

**Lopiškiai** – kaimas šiaurės vakarinėje Lazdijų rajono savivaldybės dalyje, 4 km į šiaurę nuo Rudaminos. Lopiškių kaime yra Majako kalnai. Šalimais pelkė vadinama Mačiūla, dar yra žmonių menančių kad joje maudydavo arklius. Lopiškių kaime yra gausios smėlio atsargos.

## Gyventojai

## Šaltiniai
Vidzgailai

**Vidzgailai** – kaimas šiaurės vakarinėje Lazdijų rajono savivaldybės dalyje, 4 km į šiaurės vakarus nuo Rudaminos. Šalia praeina plentas  ir Šeštokų–Balstogės geležinkelis, stovi Vidzgailų geležinkelio tiltas.

## Istorija

|}

## Gyventojai

## Šaltiniai
Kirsnelė

**Kirsnelė** – kaimas šiaurės vakarinėje Lazdijų rajono savivaldybės dalyje, 2 km į šiaurės vakarus nuo Mikniškių. Anksčiau kaimas priklausė Kirsnelės dvarui, nuo kurio ir prasidėjo kaimas. Kirsnelės dvaras sunaikintas, likusios tik dvi liepos. Kirsnelės kaimas priklauso Mikniškių seniūnaitijai.

## Gyventojai

## Šaltiniai
Pakirsniai

:: *Apie kaimą Kalvarijos savivaldybėje žr. [[Pakirsniai (Kalvarija)]]*.

**Pakirsniai** – kaimas šiaurės vakarinėje Lazdijų rajono savivaldybės dalyje, 1 km į pietryčius nuo Kirsnos.

## Gyventojai

## Šaltiniai
Būda (Lazdijai)

**Būda** – kaimas Lazdijų rajono savivaldybėje, 7 km į vakarus nuo Lazdijų, pasienyje su Lenkija.

## Istorija

XIX a. buvo kaimas Seinų apskrities Krosnos valsčiuje.

## Gyventojai

## Šaltiniai
Delnica

**Delnica** – kaimas šiaurės vakarinėje Lazdijų rajono savivaldybės dalyje, į pietryčius nuo Šeštokų.

## Gyventojai

;Žymūs žmonės
1948 m. Delnicoje gimė Valentinas Sventickas – literatūros kritikas, eseistas, redaktorius.

## Šaltiniai
Biruta

**Biruta** (arba ***Birutė***) – kaimas šiaurės vakarinėje Lazdijų rajono savivaldybės dalyje, 3 km į pietryčius nuo Šeštokų. Seniūnaitijos centras.

## Istorija

Sovietmečiu kaimas priklausė „Jaunosios gvardijos“ kolūkiui. Čia buvo įrengta etnografinė sodyba, kurioje surinkti senieji buities rakandai iš apylinkių.

## Gyventojai

## Šaltiniai
Tautrimai

:: *Apie buvusį kaimą Klaipėdos rajone žr. [[Protnešiai]]*.

**Tautrimai** – kaimas šiaurės vakarinėje Lazdijų rajono savivaldybės dalyje, 3 km į pietryčius nuo Šeštokų.

## Gyventojai

## Šaltiniai
Jukneliškė

**Jukneliškė** – kaimas šiaurės vakarinėje Lazdijų rajono savivaldybės dalyje, 3 km į pietvakarius nuo Šeštokų.

## Istorija

1965 m. sausinant pelkėtas žemes ir tiesiant drėkinimo sistemas iš vienkiemių į gyvenvietę buvo iškeldinta daugiau kaip 12 šeimų.

Jukneliškės kaime dar išlikę Polikarpo Sperausko ir Marijos Sperauskienės (Dumčiūtės) dvaro ir spirito varyklos liekanos. Jukneliškės kaimas priklauso Šeštokų seniūnijai. 2009 m. Jukneliškės kaimas priskirtas Mikniškių seniūnaitijai.

## Gyventojai

## Šaltiniai
Tūriškiai

**Tūriškiai** – kaimas šiaurės vakarinėje Lazdijų rajono savivaldybės dalyje, 1,5 km į šiaurės vakarus nuo Krosnos, prie kelių  ir  sankryžos. Piečiau kaimo nutiestas geležinkelis Šeštokai–Alytus, anksčiau čia buvo Tūriškių geležinkelio stotelė.

## Gyventojai

## Šaltiniai
Olendrai

**Olendrai** – kaimas šiaurės vakarinėje Lazdijų rajono savivaldybės dalyje, 3 km vakarus nuo Krosnos, prie kelio . Šiauriau kaimo telkšo Žaltytis.

## Gyventojai

## Šaltiniai
Krasenka

**Krasenka** – kaimas šiaurės vakarinėje Lazdijų rajono savivaldybės dalyje, išsibarstęs į pietus nuo Krosnos. Driekiasi nuo Šeštokų–Alytaus geležinkelio iki Kalniškės miško. Prateka Sūravos upelis, eina kelias .

## Istorija
XIX a. pab. Krasenkos palivarkas pateko į Kalvarijos apskrities Krosnos valsčių ir parapiją.

## Gyventojai

## Šaltiniai
Saloninė muzika

**Saloninė muzika** – XIX a. ir XX a. pradžios populiariosios muzikos stilius, masinės (demotinės) kultūros dalis.

Pramoginio pobūdžo vokaliniai instrumentiniai arba instrumentiniai kūriniai (dažniausia fortepijonui), skirti buitiniam (namų) muzikavimui arba efektingoms muzikantų autoprezentacijoms aristokratų ir turtingų miestiečių salonuose.

Būdinga romantizmo stiliaus jausminga melodika, sentimentali, „saldi“ harmonija, efektingas virtuoziškumas ir bravūra. Vokalinių kūrinių tekstai dažnai banalūs, neturiningi. Saloninės muzikos kūriniuose ryšku epigoniškumas – nekūrybiškas, nekritiškas sekimas žymių kompozitorių kūriniais, istoriškai pasenusiais muzikos stiliais.

Specifiniai saloninės muzikos žanrai buvo daina, romansas, muzikinis momentas, daina be žodžių, albumo lapelis, etiudas, noktiurnas, barkarolė, įvairios šokių muzikos stilizacijos (valsai, polkos, mazurkos, polonezai, fokstrotai, tango). Itin populiarios buvo parafrazės ir fantazijos fortepijonui madingų operų temomis.

Salonų kultūra susiklostė Prancūzijoje XVI-XVII amžių sandūroje (terminą *salon* imta vartoti nuo 1664). Į aristokratų rūmus iš pradžių buvo kviečiami dailininkai portretistai, vėliau imta kviesti garsius filosofus, mokslininkus, literatus ir muzikantus.

Nuo 1607 m. Paryžiuje garsėjo Madame de Rambouillet aukšto meninio lygio literatūrinis salonas *Hôtel de Rambouillet*. Jame grieždavo ir garsūs to meto muzikantai.

XVIII a. viduryje, įsivyravus Rococo estetikai, Paryžiaus aristokratų meno salonai itin suklestėjo. Ėmė klostytis specifinis saloninio meno ir saloninės muzikos stilius, adekvatus laikmečio estetikai.

Po 1784 m. revoliucijos, suklestėjęs turtingų miestiečių luomas ėmė epigoniškai mėgdžioti aristokratų gyvenseną ir kultūrines tradicijas. Miestiečių salonuose paplito buitinis muzikavimas ir sentimentali saloninė muzika. Paryžiaus tendencijos XIX a. pradžioje apėmė Europos miestų ir dvarų salonus, paplito lotynų amerikoje ir JAV. Saloninės muzikos populiarumas XIX a. adekvatus XX a. popmuzikos populiarumui.

XX a. pradžioje saloninės muzikos raidą iš dalies nutraukė suklestėjusi kabaretinė šansonetė, estradinė šansona, džiazas ir populiarioji muzika.

XIX-XX a. pradioje garsėjo saloninės muzikos kompozitoriai S. Thalbergas, J. Fieldas, L. M. Gottschalkas, H. Herzas, I. Moschelesas, B. Godard’as, J. Schulhoffas, M. Sievekingas.

Saloninei muzikai priskirtinų kūrinių esti beveik visų XIX ir XX a. pr. iškilių kompozitorių kūryboje (F. Chopino, F. Liszto, P. Čaikovskio, S. Rachmaninovo ir kt).

## Saloninė muzika Lietuvoje
Lietuvoje XIX a. saloninę muziką kūrė muzikos mėgėjai. Ji buvo atliekama dvareliuose, miestelių inteligentų namuose, pirmuosiuose lietuviškuose vakaruose. Išliko Silvestro Valiūno dainos „Birutė“, Antano Vienažindžio „Sudieu, kvietkeli“ aranžuotės balsui ir fortepijonui, Vinco Kudirkos šokiai. XX a. pr. saloninės muzikos bruožų turėjo Juozo Naujalio, Igno Prielgausko, vėliau Kačanausko, Elenos Laumenskienės, Aleksandros Dirvianskaitės romansai.
Teodoro Valcárcel

**Teodoras Valkarselis** (*Teodoro Valcárcel*; 1896 m. spalio 19 d. Pune – 1942 m. kovo 20 d. Limoje) – Peru žydų kilmės kompozitorius, pianistas (virtuozas), folklorininkas. Vaikystėje garsėjo kaip vunderkindas.

1914–1920 skambinti fortepijonu mokėsi Italijoje pas A. Vicenzą, F. Busonį, Barselonoje kompozicijos pas F. Pedrellį.

## Veikla
Nuo 1920 m. koncertavo Lotynų Amerikoje, nuo 1929 m. – Europoje. Buvo Peru Nacionalinės akademijos folkloro sekcijos, Peru menų instituto muzikos katedros vadovas (trumpai). Užrašinėjo Andų indėnų (aimarų, kečujų, junkų ir kt.) folklorą, juo grindė savo kūrinius.

## Kūryba
Sukūrė operą, baletą *Suray-Surita*, simfonijų, simfoninę poemą *En las ruinas del templo del Sol* („Saulės šventyklos griuvėsiuose“), suitą orkestrui *Ccori Kancha*, *Concierto indio* („Indėniškas koncertas“) smuikui ir orkestrui, sonatų ir pjesių fortepijonui, dainų. Kompozitoriaus kūryba Peru nepopuliari ir nepelnytai užmiršta (~90 % kūrinių – rankraščiai).

Kūriniai išpopuliarėjo kai kur Lotynų Amerikoje, JAV, Europoje.
Peru muzika

**Peru muzika** – joje ryšku trys etniniai stiliai: indėnų genčių aimarų ir kečujų (paplitęs Andų plokštikalniuose), kreolų (miestuose), metisų arba afroperuiečių (rytinės šalies pakrantės miestuose). Beveik visi tradicinės muzikos stiliai, žanrai ir instrumentai tarpusavyje susipynę.

Seniausioji – indėnų muzika ir ritualai, susiklostę dar prieš Inkų imperijos atsiradimą. Kečujų muzika daugiausia vokalinė, aimarų – vokalinė instrumentinė. Gausu žanrų, dermių, instrumentų.

Vyrauja pentatoninės dermės; pasitaiko keturtonėmis, šešetonėmis ir septyntonėmis dermėmis pagrįstų melodijų.